 **ΑΝΑΛΦΑΒΗΤΙΣΜΟΣ**

“Η εκπαίδευση είναι δικαίωμα  όλων... Τα κράτη είναι υποχρεωμένα να την εξασφαλίζουν στον πληθυσμό τους χωρίς διακρίσεις”. *(Οικουμενική Διακήρυξη των Δικαιωμάτων του Ανθρώπου)*

***Ορισμός:***  Αναλφαβητισμός, με την κλασική έννοια του όρου, είναι η άγνοια των στοιχειωδών γραμμάτων, η αδυναμία ανάγνωσης και γραφής. ΣύμφωναμετηνΟυνέσκο *“αναλφάβητος είναι όποιος δεν έχει αποκτήσει τις αναγκαίες γνώσεις και ικανότητες για την άσκηση όλων των δραστηριοτήτων για τις οποίες η γραφή, η ανάγνωση και η αρίθμηση είναι απαραίτητες”.*

*Προλογικά: Ο εικοστός πρώτος αιώνας έχει χαρακτηριστεί ως αιώνας της πληροφορίας. Ενώ, όμως, η τεχνολογία έχει κάνει αλματώδη πρόοδο σε πολλές χώρες του κόσμου, ακόμα και σήμερα, το πρόβλημα του αναλφαβητισμού εξακολουθεί να είναι υπαρκτό όχι μόνο στις αναπτυσσόμενες χώρες αλλά και στις χώρες του λεγόμενου δυτικού κόσμου.*

* Ο αναλφαβητισμός παρατηρείται κυρίως στις υπανάπτυκτες χώρες και λιγότερο στις αναπτυσσόμενες.
* Εμφανίζεται και στις αναπτυγμένες, όπου πλήττει κυρίως : οικονομικά εξαθλιωμένα στρώματα, κατώτερες κοινωνικές τάξεις, μετανάστες και πρόσφυγες, γενικά τις μειονότητες, τις γυναίκες, τον αγροτικό πληθυσμό.

## Πάνω από 700 εκατομμύρια άνθρωποι στον κόσμο είναι αναλφάβητοι

***Τα 2/3 των αναλφάβητων είναι γυναίκες***

***Μορφές - είδη***

|  |
| --- |
| * Πλήρης / ολικός : πλήρης άγνοια γραφής και ανάγνωσης * Μερικός: ικανότητα ανάγνωσης, όχι γραφής |

|  |
| --- |
| Οι αναλφάβητοι χωρίζονται επίσης σε δύο μεγάλες κατηγορίες :  α. **τους oργανικά αναλφάβητους**, εκείνους δηλαδή που δε διδάχθηκαν ποτέ γραφή και ανάγνωση  β. **τους λειτουργικά αναλφάβητους**, εκείνους δηλαδή που διδάχθηκαν γραφή και ανάγνωση, αλλά στη συνέχεια δεν καλλιέργησαν αυτές τις γνώσεις, με αποτέλεσμα να ατονήσουν και να ξεχαστούν. Η γενίκευση, ωστόσο, της υποχρεωτικής εκπαίδευσης και η εξάπλωση των ΜΜΕ μετέβαλαν σε μεγάλο βαθμό το περιεχόμενο του αναλφαβητισμού. Έτσι, σήμερα, **ο λειτουργικός αναλφαβητισμός είναι η αδυναμία κατανόησης απλών γεγονότων τα οποία αναφέρονται στην καθημερινή ζωή των ανθρώπων (κοινωνική, οικονομική, πολιτική).** Αυτή η μορφή αναλφαβητισμού είναι ανεξάρτητη από την τυπική μόρφωση και συναντάται σε κάθε κοινωνικό στρώμα. |

**Α. ΑΙΤΙΑ**

* Οικονομικοί λόγοι : η ανάγκη για **βιοπορισμό** οδηγεί στην αναζήτηση εργασίας από την παιδική ηλικία και επομένως στην απομάκρυνση από τα εκπαιδευτικά κέντρα.
* **Αδιαφορία του κράτους** για την επαρχία, τις αγροτικές περιοχές, τις υποβαθμισμένες και τις δυσπρόσιτες (βλ. έλλειψη σχολείων-έλλειψη καθηγητών).
* **Κοινωνικές** **ανισότητες** - μη κατοχυρωμένο για όλους το κοινωνικό δικαίωμα στην παιδεία - ο αναλφαβητισμός συνδέεται στενά με τη φτώχεια και την κοινωνική **περιθωριοποίηση** (για παράδειγμα τα παιδιά αναλφάβητων γονιών έχουν μεγαλύτερες πιθανότητες να μείνουν αναλφάβητα).
* **Μετανάστευση**, **προσφυγιά /**Πόλεμος, αλλεπάλληλες **πολεμικές** **περιπέτειες**
* Η ευθύνη της **οικογένειας**
* Μεγάλος αριθμός νομάδων-κτηνοτρόφων - διασπορά μεγάλου τμήματος πληθυσμού σε μικρούς αγροτικούς οικισμούς.

***ειδικά για το λειτουργικό***

* Η **εγκατάλειψη των βασικών σπουδών** πριν από την ολοκλήρωσή τους - η γρήγορη ένταξη στην παραγωγική διαδικασία και η απομάκρυνση από την εκπαίδευση, η αδρανοποίηση και λήθη των ήδη υπαρχουσών γνώσεων.
* Η **πολυπλοκότητα των σύγχρονων συνθηκών ζωής** - οι ραγδαίες εξελίξεις - **ο καταιγισμός των ανθρώπων με πληροφορίες από τα ΜΜΕ**  ή αδυναμία αφομοίωσής τους από το σύγχρονο άνθρωπο.
* Η **έντονη εξειδίκευση** που οδηγεί σε πνευματική μονομέρεια, σε έλλειψη γενικών γνώσεων.
* Η χρήση της σύγχρονης τεχνολογίας που εισάγει στοιχεία αυτοματισμού στην καθημερινή ζωή, οξύνει το πρόβλημα του αναλφαβητισμού.

**Β. ΣΥΝΕΠΕΙΕΣ**

***σε ατομικό επίπεδο***

* αδυναμία εύρεσης εργασίας - περιορισμένοι οι τομείς απασχόλησης
* υποβάθμιση του βιοτικού επιπέδου
* ο αναλφάβητος εξαρτάται από τους άλλους ανθρώπους - συχνά γίνεται αντικείμενο εκμετάλλευσης
* ο αναλφάβητος βυθίζεται σε σκοτάδι αμάθειας, είναι δέσμιος προκαταλήψεων, προλήψεων, δεισιδαιμονιών - χειραγωγείται εύκολα, φανατίζεται
* διακατέχεται από ανασφάλεια, συμπλέγματα κατωτερότητας, φόβο
* παρεμποδίζεται η συμμετοχή στα κοινωνικά και πολιτικά δρώμενα - ο αναλφαβητισμός λειτουργεί ανασταλτικά για την ανάπτυξη των συμμετοχικών θεσμών- ο αναλφάβητος  δεν μπορεί να ενημερωθεί, να γνωρίσει τα πολιτικά προγράμματα και άρα να επιλέξει ορθά - δεν έχει σαφή αντίληψη των ατομικών και κοινωνικών πολιτικών δικαιωμάτων και υποχρεώσεων
* αδυναμία επαφής με το γλωσσικό κώδικα, άρα και με την πολιτισμική παράδοση

***σε κοινωνικό επίπεδο***

* μένει ανεκμετάλλευτο πολύτιμο ανθρώπινο δυναμικό (κλίσεις, δεξιότητες...)
* ο αναλφαβητισμός αποτελεί τροχοπέδη για την τεχνολογική χειραφέτηση των λαών, αναστέλλει την οικονομική ανάπτυξη, ενισχύει την οικονομική εξάρτηση των χωρών και διευρύνει το χάσμα μεταξύ των αναπτυσσόμενων και αναπτυγμένων χωρών.
* ευνοείται η ανάπτυξη φαινομένων κοινωνικής απόκλισης, ο κοινωνικός ρατσισμός - υποθάλπονται οι κοινωνικές ανισότητες
* ο αναλφαβητισμός των γυναικών απαγορεύει την κοινωνική και οικονομική χειραφέτηση της γυναίκας
* δυσχεραίνει τις δημοκρατικές διαδικασίες - ευνοούνται τα ολοκληρωτικά καθεστώτα
* οι χώρες με υψηλό δείκτη αναλφαβητισμού δεν μπορούν να διαφυλάξουν τον πολιτισμό τους και να κατοχυρώσουν τις αξίες τους (ευκολότερη η πολιτιστική αλλοτρίωση)
* αδυναμία γόνιμης επαφής με άλλους πολιτισμούς (*“ο αναλφαβητισμός είναι εμπόδιο στην αλληλοδιείσδυση των πολιτισμών και στον αμοιβαίο εμπλουτισμό τους”)*

**Γ. ΚΑΤΑΠΟΛΕΜΗΣΗ ΤΟΥ ΦΑΙΝΟΜΕΝΟΥ**

* κατοχύρωση του δικαιώματος στη μόρφωση για όλους τους ανθρώπους, ανεξάρτητα από φυλή, φύλο, θρήσκευμα, κοινωνική ή οικονομική κατάσταση (να παρέχεται υποχρεωτικά η στοιχειώδης τουλάχιστον μόρφωση)
* απαγόρευση της παιδικής εργασίας
* να δημιουργηθούν σύγχρονα εκπαιδευτικά κέντρα ιδιαίτερα στις αγροτικές και τις υποβαθμισμένες περιοχές
* ενίσχυση του θεσμού των “σχολείων δεύτερης ευκαιρίας” και των “εσπερινών γυμνασίων και λυκείων”
* ενίσχυση των προγραμμάτων επιμόρφωσης για τους ενήλικες αναλφάβητους - τμήματα υποδοχής για τα παιδιά των παλιννοστούντων
* το κράτος να παρέχει οικονομική υποστήριξη  στις οικογένειες των οικονομικά ασθενέστερων μαθητών ώστε να μην αναγκαστούν να εγκαταλείψουν τις σπουδές τους.